# שו"ת נושא מס 24- הרשות המבצעת – הממשלה

* תפקידי הממשלה: **קביעת מדיניות וביצועה, קביעת תקנות- חקיקת משנה**, סמכות שיורית, חקיקת תקנות לשעת חירום.
* אחריות ממשלתית משותפת, **אחריות מיניסטריאלית.**

1. **תפקידי הממשלה**
2. הצג שני תפקידים של הממשלה.
3. קהילה יהודית באחת מארצות אירופה יזמה מבצע שבו הוטסו לארץ עשרות רופאי עיניים יהודים. הם התנדבו לבדוק את הראייה של אלפי קשישים וניצולי שואה, ולהעניק משקפיים במימונה של קהילה זו למי שצריך. הרופאים הסבירו כי מבצע זה הוא ביטוי למחויבותה של הקהילה היהודית בחוץ לארץ כלפי אזרחי ישראל, וכי בכך הם מממשים את הכתוב בהכרזת העצמאות.

אחד הקשישים שקיבל משקפיים פרסם בעיתון מכתב ובו בירך על היוזמה של הקהילה אך גם הביע ביקורת. במכתבו טען כי זהו תפקידה של המדינה לפעול למען האוכלוסייה. לדעתו על הממשלה להקצות תקציבים ומשאבים לתכניות רווחה ובריאות עבור אוכלוסיות נזקקות, כדי שלא יצטרכו להסתמך על תרומות. **(שאלה 1, בגרות קיץ תשע"ז)**

1. ציין והצג את ה**פנייה**, מבין הפניות לגורמים שונים **בהכרזת העצמאות**, שמתממשת בקטע. הסבר כיצד מימוש פנייה זו בא לידי ביטוי בקטע.
2. ציין והצג את **תפקיד הממשלה** שצריך להתקיים על פי טענת הקשיש. הסבר כיצד תפקיד הממשלה בא לידי ביטוי בקטע.
3. אחרי 35 רוכבי אופניים שנהרגו השנה (2018), בהם 19 רוכבי אופניים חשמליים, ייכנסו לתוקפן התקנות של משרד התחבורה. מי שיעבור על התקנות צפוי לספוג קנסות כספיים כבדים והחרמת הכלי. החל מ-2019, צפויים להסתובב ברחבי הארץ פקחים שייעודם יהיה למנוע עבירות על החוקים הרבים שייכנסו לתוקפם. מי שיעבור על החוקים צפוי לספוג קנסות כספיים כבדים, החרמת הכלי ואפילו דחייה בקבלת רישיון הנהיגה על רכב. ייאסר על נערים מתחת לגיל 16 לרכוב על אופניים או קורקינט חשמליים. אלו שמעל גיל 16 וירצו לרכוב על אחד מהכלים יהיו מחויבים להחזיק ברשותם או רישיון נהיגה על רכב או רישיון נהיגה ייעודי, שאותו קיבלו לאחר קורס מיוחד הנלמד בבתי הספר ובמוקדים שונים בארץ. ועדת הכלכלה של הכנסת צפויה לאשר סופית את התקנה שהציע שר התחבורה.
4. ציין והצג את **תפקיד הממשלה** שהתממש בקביעת הכללים בנוגע לרוכבי אופניים חשמליים. הסבר כיצד תפקיד זה בא לידי ביטוי בקטע.
5. ציין והצג את **הזכות** אותה ביקשו לממש באמצעות קביעת הכללים החדשים. הסבר כיצד זכות זו באה לידי ביטוי בקטע.
6. על פי חוק שנקבע בכנסת, סטודנט שיציג לפני המוסד להשכלה גבוהה שבו הוא לומד אישור רשמי שיש לו לקות למידה יהיה זכאי להתאמות מיוחדות בלימודים. בהתאמות אלה יהיו לדוגמה: חונך מסייע, הקלטת הרצאות, אפשרות להיבחן בעל פה ועוד. כמו כן, כל מוסד להשכלה גבוהה יחויב להקים מרכז תמיכה כדי לסייע לסטודנטים לקויי למידה בלימודיהם. סטודנטים שאין להם לקויות למידה לא יהיו זכאים להתאמות אלה. ארגון חברתי בדק את הנושא וגילה שהחוק עדיין אינו מיושם, אף על פי שהוא נקבע לפני זמן רב. לדברי יושב ראש הארגון, השרים הממונים על יישום החוק התרשלו, שכן הם עדיין לא קבעו את פרטי החוק שיאפשרו את הוצאתו לפועל. עקב כך בכמה מן המוסדות להשכלה גבוהה החוק אינו מיושם והסטודנטים הזכאים להתאמות אינם מממשים את זכותם. א. ציין והצג את המדיניות )העדפה מתקנת או הבחנה או אפליה פסולה( שבאה לידי ביטוי בחוק שנקבע בכנסת. הסבר כיצד מדיניות זו באה לידי ביטוי בקטע. ב. ציין והצג את תפקיד הממשלה שהשרים התרשלו בו. הסבר כיצד תפקיד זה בא לידי ביטוי בקטע. (חורף עט, שאלה 2ב)
7. הסבר מהי חקיקת משנה ומה חשיבותה?
8. **סוגי אחריות**

דוגמא: הסבר מהי אחריות מיניסטריאלית.

הסבר — %100 רכיבים נדרשים:

— אחריות שבה נושא כל שר מתוקף תפקידו.

— על מי / על מה אחראי: לכל מעשה/מחדל אישי שלו ואחריות על כל הנעשה במשרדו.

— אחריות כלפי מי/מה — אחריות כלפי הכנסת )=השר חייב להסביר לכנסת כל מעשה / מחדל במשרדו(.

— אחריות כלפי הממשלה.

— אחריות כלפי ראש הממשלה.

דוגמא: בישיבת הממשלה נערך דיון בעניין תכנית לפיתוח תחבורה מהנגב והגליל אל מרכז הארץ. כמה מהשרים שהשתתפו בדיון התנגדו לתכנית בטענה שהיא יקרה מדי. בסיום הדיון נערכה הצבעה. תשעה־עשר שרים הצביעו בעד התכנית, ארבעה התנגדו ואחד נמנע. לאחר אישור התכנית קרא ראש הממשלה לשרים להסביר לציבור את ההחלטה שהתקבלה. כאשר הוצגה ההחלטה בכלי התקשורת הצדיקו אותה כל השרים, גם אלה שבזמן הדיון התנגדו לה.

* ציין והצג את סוג האחריות שבה נהגו שרי הממשלה )אחריות מיניסטריאלית או אחריות משותפת(. הסבר כיצד סוג אחריות זה בא לידי ביטוי בקטע. (14 נקודות חורף תשע"ב)

תשובה: סוג האחריות שבה נהגו שרי הממשלה:

ציון — %30 : אחריות משותפת / ממשלתית

הצגה — %30 רכיבים נדרשים:

— הממשלה **כולה** נושאת באחריות

— לכל ההחלטות / הפעולות שביצעה / לכל מעשה של כל אחד מהשרים.

— האחריות היא כלפי הפרלמנט.

— שר אינו יכול לצאת )בפומבי( נגד החלטת רוב של הממשלה / שר שאינו מקבל את החלטת הממשלה כולה, עליו להתפטר.

* ניתן לפטרו

הסבר — %40

ביסוס מתוך הקטע: התלמיד הראה שהשרים שהתנגדו לתכנית הצדיקו לאחר קבלתה את ההחלטה כשהיא הוצגה לציבור / ראש הממשלה קרא לשרים להסביר לציבור את ההחלטה שהתקבלה.

קישור )בין הקטע למושג(:התלמיד הבין שהצדקת ההחלטה על ידי השרים בפני הציבור / קריאת ראש הממשלה להסביר את ההחלטה על אף שהתנגדו בתחילה,( משמעה אי־יכולת של השרים להתנגד בפומבי להחלטת רוב של הממשלה, כלומר מדובר באחריות משותפת.

1. בעקבות החובות הגדולים של רשויות מקומיות רבות בישראל, טען חבר כנסת מסוים כי חלק גדול מהחובות נובע מכך שהרשויות לא גובות את מס הארנונה כמו שצריך, ומוותרות לחייבים רבים. הוא הוסיף כי מדובר בתופעה רחבה, ולכן שר הפנים, האחראי על הרשויות המקומיות, צריך להתפטר.

* ציין והצג את **סוג האחריות** (ממשלתית או מיניסטריאלית) ששר הפנים צריך לקחת לדעת חבר הכנסת. הסבר כיצד סוג אחריות זה בא לידי ביטוי בקטע.

1. אחת מחברות הכנסת פנתה במליאת הכנסת לשר החקלאות וביקשה לדעת מה משרדו עושה כדי למנוע את התפשטות מחלת הכלבת. לטענתה, משרד החקלאות אינו פועל מספיק לחיסון חיות בר נגד כלבת, ומשום כך בני אדם ובעלי חיים עלולים להיות בסכנה. בדיון שנערך במליאת הכנסת בשבוע שלאחר מכן הודיע שר החקלאות כי משרדו הרחיב את היקף החיסונים, ולשם כך הוא כבר הוציא את כל התקציב המיועד לחיסון בעלי חיים בשנה זו. השר אף הוסיף ואמר כי הואפנה למשרד האוצר בבקשה לקבל תוספת תקציב כדי להרחיב עוד את היקף החיסונים

* ציין והצג את **סוג האחריות** שהתממשה בפעילות השר. הסבר כיצד סוג אחריות זה בא לידי ביטוי בקטע. **(שאלה 16, בגרות קיץ תשע"ח)**

1. הצג סוג אחד של **ממשלה קואליציונית**. הסבר כיצד סוג זה מקשה על מימוש **האחריות הממשלתית המשותפת**. (הערה: זה מושג/ידע שנדרש באשכול שיטות בחירות ומפלגות).